PMIndiaData/PMIndiaSum huggingface dataset:
అమెరికా కు చెందిన సిఇఒ లతో ప్రధాన మంత్రి సమావేశం

ప్రధాన మంత్రి శ్రీ నరేంద్ర మోదీ ఈ రోజు వాషింగ్ టన్ డిసి లో జరిగిన ఒక రౌండ్ టేబుల్ సమావేశంలో అమెరికా లోని అగ్రగామి సిఇఒ లు 20 మందితో భేటీ అయ్యి, వారితో తన అభిప్రాయాలు పంచుకొన్నారు. సిఇఒ లను సమావేశంలో పాల్గొనేందుకు స్వాగతిస్తూ, ప్రపంచం భారతదేశ ఆర్థిక వ్యవస్థపై శ్రద్ధ చూపెడుతోందన్నారు. యువతరంతో నిండిన జనాభా, వర్ధిల్లుతున్న మధ్య తరగతి ప్రజానీకం.. ఇవి భారతదేశ ఆర్థిక రంగం పట్ల, ప్రధానంగా, తయారీ, వ్యాపారం & వాణిజ్యం, ప్రజలకు ప్రజలకు మధ్య సంబంధాల వంటి రంగాలలో ప్రపంచవ్యాప్తంగా ఆసక్తి వ్యక్తం కావడానికి కారణాలు అవుతున్నట్టు ఆయన చెప్పారు. గత మూడు సంవత్సరాలలో, భారతదేశంలోని కేంద్ర ప్రభుత్వం ప్రజల జీవన నాణ్యతను మెరుగుపరచడంపై దృష్టిపెట్టిందన్నారు. దీనికిగాను ప్రపంచ భాగస్వామ్యం అవసరమవుతుందని ప్రధాన మంత్రి అన్నారు. కాబట్టి, భారతదేశంలోని కేంద్ర ప్రభుత్వం కనీస ప్రభుత్వం, గరిష్ఠ పాలన వంటి సూత్రాలపై పనిచేస్తోందని ఆయన అన్నారు. ఇటీవలి సంస్కరణలను గురించి ప్రధాన మంత్రి వివరించారు. కేంద్ర ప్రభుత్వం 7 వేల సంస్కరణలను మొదలుపెట్టిందని ఆయన చెప్పారు. భారతదేశం ప్రపంచ కొలమానాల అన్వేషణలో సాగుతోందని ఇది సూచిస్తోందని ఆయన అన్నారు. సమర్ధత, పారదర్శకత్వం, వృద్ధి, అందరికీ ప్రయోజనం.. వీటిపై ప్రభుత్వం పట్టుబట్టుతోందని అయన అన్నారు. జిఎస్ టి గురించి ప్రధాన మంత్రి మాట్లాడుతూ, సంవత్సరాల తరబడి సాగిన ప్రయత్నం అనంతరం ఇది వాస్తవరూపాన్ని దాల్చుతోందన్నారు. దీనిని అమలుచేయడం ఒక సంక్షిష్టమైనటువంటి కార్యభారమని, బహుశా ఇది భావి అధ్యయనాలకు ఉపయోగపడగల ఒక విషయంగా కూడా కావచ్చని ఆయన అన్నారు. ఇది భారతదేశం పెద్ద నిర్ణయాలను తీసుకోగలుగుతుందని, వాటిని సత్వరం అమలుపరచగలదని నిరూపిస్తోందని ఆయన చెప్పారు. ప్రధాన మంత్రి చేపట్టిన కార్యక్రమాలు, వ్యాపారం చేయడాన్ని సులభతరంగా మార్చే దిశగా ఇటీవల పూర్తి చేసిన పనుల పట్ల సిఇఒ లు అభినందనలు వ్యక్తంచేశారు. ‘డిజిటల్ ఇండియా’, ‘మేక్ ఇన్ ఇండియా’, నైపుణ్యాలకు పదును పెట్టడం, నోట్ల చెలామణి రద్దు, ఇంకా నవీకరణయోగ్య శక్తి కి ప్రాధాన్యం ఇవ్వడం వంటి కార్యక్రమాలు అనేక మంది సిఇఒ ల వేనోళ్ల ప్రశంసలకు పాత్రమయ్యాయి. నైపుణ్యాల పరిధి విస్తరణ, విద్యా సంబంధ కార్యక్రమాలలో భాగస్వామ్యం పంచుకోవడానికి పలువురు సిఇఒ లు వారి సంసిద్ధతను వ్యక్తం చేశారు. తమ కంపెనీలు భారతదేశంలో మహిళా సాధికారత, డిజిటల్ టెక్నాలజీ, విద్యావ్యాప్తి, ఫూడ్ ప్రాసెసింగ్ వంటి రంగాలలో చేపడుతున్న సామాజిక కార్యకలాపాలను గురించి కూడా వారు సమావేశంలో వెల్లడించారు. అవస్థాపన, రక్షణ రంగ సామగ్రి తయారీ, శక్తి భద్రత కూడా చర్చకు వచ్చాయి. ముగింపులో, ప్రధాన మంత్రి సిఇఒ లకు వారు వెల్లడించిన అభిప్రాయాలకు గాను ధన్యవాదాలు తెలిపారు. రేపు ప్రెసిడెంట్ శ్రీ డొనాల్డ్ ట్రంప్ తో తన సమావేశం కోసం ఎదురుచూస్తున్నట్లు ఆయన వారితో చెప్పారు. భారతదేశం, అమెరికా పరస్పరం విలువలను గౌరవించుకొంటున్నట్లు ఆయన చెప్పారు. అమెరికా మరింతగా బలాన్ని పుంజుకొంటే, భారతదేశం సహజంగానే లబ్ధిని పొందుతుందని ఆయన అన్నారు. మహిళా సాధికారత, నవీకరణయోగ్య శక్తి, స్టార్ట్ అప్ లు, నవకల్పన వంటి రంగాలలో సిఇఒ లు మరింతగా శ్రద్ధ తీసుకోవాలని ఆయన కోరారు. బడికి వెళ్లే బాలికల అవసరాలకు తగినట్లుగా పారిశుధ్య విధానాలు, ఉత్పత్తులు మరియు సాంకేతిక విజ్ఞానం.. వీటిని ముడిపెట్టడం జరగాలి అని ఆయన సూచించారు. భారతదేశంలో జీవన నాణ్యతను మెరుగుపరచడంలోనే తాను ప్రధానంగా శ్రద్ధ తీసుకొంటున్నట్లు ఆయన పునరుద్ఘాటించారు.
స‌రిహ‌ద్దు భ‌ద్ర‌త ద‌ళం గ్రూప్ ‘ఎ’ ఎగ్జిక్యూటివ్ ఆఫీస‌ర్ల కాడ‌ర్ స‌మీక్ష‌కు మంత్రివర్గం  ఆమోదం

స‌రిహ‌ద్దు భ‌ద్ర‌త ద‌ళం (బి ఎస్ ఎఫ్) గ్రూప్ ‘ఎ’ ఎగ్జిక్యూటివ్ ఆఫీస‌ర్ల కాడ‌ర్ స‌మీక్ష‌కు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. త‌ద్వారా అసిస్టెంట్ క‌మాండెంట్ నుండి అడిషనల్ డిజి వ‌ర‌కు గ‌ల ప‌లు ర్యాంకులకు సంబంధించి 74 పోస్టులు కొత్త‌గా ఏర్ప‌డ‌డం జ‌రుగుతుంది. దీనితో బి ఎస్ ఎఫ్ ప‌నివిధాన సామర్థ్యం, కార్య‌నిర్వ‌హ‌ణ సామ‌ర్ధ్యం పెంపొందుతాయి. అమ‌లులో వున్న గ్రూప్ ‘ఎ’ పోస్టుల నిర్మాణంలో పెంపుద‌ల 4109 నుండి 4183 వ‌ర‌కు కింది విధంగా ఉంటుంది: 1. అద‌న‌పు డిజి పోస్టు (హెచ్ ఎ జి స్థాయి) ఒక‌టి కొత్త‌గా ఏర్ప‌డుతుంది. 2. ఇన్ స్సెక్ట‌ర్ జ‌న‌ర‌ల్ ( ఎస్ ఎ జి స్థాయి) పోస్టులు మొత్తం మీద 19 కొత్త‌గా ఏర్ప‌డ‌తాయి 3. డిఐజి / క‌మాండెంట్ / 2 ఐసి ( జె ఎ జి స్థాయి) ల పోస్టులు మొత్తం మీద 370 పెంపుద‌ల‌. 4. అసిస్టెంట్ కమాండెంట్ (జెటిఎస్ స్థాయి) పోస్టులు మొత్తం మీద 14 పెంపుద‌ల‌. 5. డిప్యూటీ క‌మాండెంట్ (ఎస్ టి ఎస్ స్థాయి) పోస్టుల‌ను మొత్తం మీద 330 త‌గ్గింపు. పూర్వ రంగం: దేశ స‌రిహ‌ద్దులలో ర‌క్ష‌ణ కార్య‌క‌లాపాలు నిర్వ‌హించ‌డానికి గాను 1965లో బి ఎస్ ఎఫ్ ను ఏర్పాటు చేయ‌డం జ‌రిగింది. ప్ర‌స్తుతం బి ఎస్ ఎఫ్‌ లో 2,57,025 మంది 186 బెటాలియ‌న్ ల కింద ప‌ని చేస్తున్నారు. మూడు ఎన్ డి ఆర్ ఎఫ్ బెటాలియ‌న్ లు ఇందులోనే ఉన్నాయి. ఇందులో ఎగ్జిక్యూటివ్ గ్రూప్ ‘ఎ’ కాడ‌ర్ లో 4065 మంది అధికారులు ఉన్నారు. (ఐ పి ఎస్ కోటాతో క‌లిపితే ఈ సంఖ్య 4109). బి ఎస్ ఎఫ్ బ‌ల‌గాలలో 90 శాతం ఇండో- పాకిస్థాన్ స‌రిహ‌ద్దులలోను, ఇండో- బంగ్లాదేశ్ ( ఈశాన్య ప్రాంతాన్నిక‌లుపుకుని) స‌రిహ‌ద్దులలోను, వామ‌ప‌క్ష ఉగ్ర‌వాద రాష్ట్రాలలోను విధులు నిర్వ‌హిస్తున్నాయి. బి ఎస్ ఎఫ్ కాడ‌ర్ లో కడపటి స‌మీక్ష ను 1990లో చేపట్టారు.
గోవా రోజ్ గార్ మేళా లో ప్రధాన మంత్రి ప్రసంగం పాఠం

నమస్కారం. యువత కు ఉపాధి ని కల్పించే దిశ లో గోవా ప్రభుత్వం ఈ రోజు న ఒక ముఖ్యమైన అడుగు ను వేసింది. అనేక మంది యువతీ యువకుల కు గోవా ప్రభుత్వానికి చెందిన వివిధ విభాగాల లో నియామక పత్రాల ను ఈ రోజు న ఇవ్వడం జరుగుతుంది. ఈ నియామక పత్రాల ను అందుకొంటున్న యువతీ యువకుల తో పాటు గా వారి తల్లితండ్రుల కు ఇవే నా హృదయపూర్వక అభినందన లు. రాబోయే కొన్ని మాసాల లో గోవా పోలీస్ సహా ఇతర విభాగాల లో నియామకాలు ఉంటాయని నాతో చెప్పారు. ఇది గోవా పోలీసు బలగాన్ని మరింత గా బలపరచడం తో పాటు గా పౌరుల కు, ప్రత్యేకించి పర్యటకుల కు మరింత మెరుగైనటువంటి భద్రత ను అందించేందుకు పూచీ పడనుంది. మిత్రులారా, గత కొన్ని వారాల లో దేశం లోని వివిధ రాష్ట్రాల లో ఒకదాని తరువాత మరొకటి గా ‘రోజ్ గార్ మేళా’ లను నిర్వహించడం జరుగుతూ వస్తోంది. కేంద్ర ప్రభుత్వం కూడా వేల కొద్దీ యువజనుల కు ప్రతి నెలా ‘రోజ్ గార్ మేళా’ ల ద్వారా కేంద్ర ప్రభుత్వ విభాగాల లో నౌకరీల ను కల్పిస్తున్నది. బిజెపి పాలిత ప్రభుత్వాలు అధికారం లో ఉన్న రాష్ట్రాల లో, అంటే ఎక్కడయితే డబల్ ఇంజిన్ ప్రభుత్వాలు ఉన్నాయో ఆయా రాష్ట్రాల లో ఈ తరహా రోజ్ గార్ మేళాల ను ఏర్పాటు చేస్తుండడం నాకు సంతోషాన్ని కలిగిస్తున్నది. మిత్రులారా, గడచిన 8 సంవత్సరాల లో గోవా అభివృద్ధి కోసం వేల కోట్ల రూపాయల ను కేంద్ర ప్రభుత్వం పెట్టుబడి గా పెట్టింది. దాదాపు గా 3,000 కోట్ల రూపాయల ఖర్చు తో మోపా లో నిర్మాణం అయిన కొత్త విమానాశ్రయం కూడా త్వరలో ప్రారంభం కానుంది. ఈ విమానాశ్రయం యొక్క నిర్మాణానికి సంబంధించిన రంగాల లో వేల కొద్దీ గోవా ప్రజలు కొలువుల ను దక్కించుకొన్నారు. అదే విధం గా ప్రస్తుతం గోవా లో అమలవుతున్న కనెక్టివిటీ ప్రాజెక్టు లు మరియు మౌలిక సదుపాయాల కల్పన కు సంబంధించిన ప్రాజెక్టులు సైతం గోవా యువత కు ఉపాధి అవకాశాల ను అందించడం జరిగింది. ‘స్వయంపూర్ణ గోవా’ యొక్క దృష్టికోణం ఏమిటి అంటే అది గోవా లో కనీస వసతి ని, సదుపాయాల ను మెరుగు పరచడమూ, రాష్ట్రం లో మౌలిక సదుపాయాల ను మెరుగు పరచడమూ ను. గోవా టూరిజం మాస్టర్ ప్లాన్ ఎండ్ పాలిసీ ద్వారా రాష్ట్ర ప్రభుత్వం గోవా అభివృద్ధి కోసం ఒక కొత్త నమూనా ను కూడా రూపొందించింది. దీని ఫలితం గా, పర్యటన రంగం లో పెట్టుబడి కోసం నూతన సంభావ్యతల కు తోడు ఉపాధి అవకాశాల ను గణనీయం గా పెంచడం జరిగింది. మిత్రులారా, గోవా లోని గ్రామీణ ఆర్థిక వ్యవస్థ ను బలపరచడానికి, అలాగే సాంప్రదాయిక వ్యవసాయం లో ఉపాధి అవకాశాల ను అధికం చేయడానికి కూడా చర్యల ను చేపట్టడం జరుగుతున్నది. వరి, కొబ్బరి, జనుము, మసాలా దినుసులు.. వీటిని ఉత్పత్తి చేస్తున్న రైతులు, వీరితో పాటు గా ఫ్రూట్ ప్రాసెసింగ్ లో నిమగ్నం అయివున్న వ్యక్తుల ను స్వయం సహాయ సమూహాల తో ముడిపెట్టడం జరుగుతున్నది. ఈ ప్రయాస లు అన్నీ కూడాను గోవా లో ఉపాధి కి మరియు స్వతంత్రోపాధి కల్పన కు ఎన్నో కొత్త కొత్త అవకాశాల ను కల్పిస్తున్నాయి. మిత్రులారా, గోవా లో నియామక లేఖల ను అందుకొన్నటువంటి యువతీ యువకుల కు మరొక విషయాన్ని నేను చెప్పదలచుకొన్నాను. మీ జీవనం లో అత్యంత ముఖ్యమైనటువంటి 25 సంవత్సరాలు ప్రస్తుతం మొదలవుతున్నాయి. ఈ కారణం గా, గోవా యొక్క అభివృద్ధి తో పాటు ఒక ‘న్యూ ఇండియా-2047’ కు సంబంధించిన లక్ష్యం కూడా మీ ముందు ఉంది. మీరు ఇటు గోవా అభివృద్ధి కోసం, అటు దేశం అభివృద్ధి కోసం కృషి చేసి తీరవలసి ఉంది. మీరు మీ యొక్క కర్తవ్య పథాన్ని పూర్తి సమర్పణ భావం తో, ఉత్సుకత తో అనుసరిస్తూ ఉంటారని నాలో నమ్మకం ఉంది. మీ అందరికీ మరొక్క సారి ఇవే నా హృదయపూర్వక అభినందన లు, శుభాకాంక్షలూ ను. మీకు ఇవే ధన్యవాదాలు. అస్వీకరణ: ఇది ప్రధాన మంత్రి ప్రసంగాని కి భావానువాదం, మూల ఉపన్యాసం హిందీ భాష లో ఉంది.
లోహ్రి సంద‌ర్భంగా దేశ ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

లోహ్రి పండుగ సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ దేశ ప్ర‌జ‌ల‌కు శుభాకాంక్ష‌లు తెలియ‌జేశారు. “లోహ్రి ప‌ర్వ‌దినం సంద‌ర్భంగా ప్ర‌తి ఒక్క‌రికీ శుభాకాంక్ష‌లు. ఈ ప్ర‌త్యేక పండుగ మ‌న స‌మాజంలో ఆనందాన్ని, సిరిసంప‌ద‌ల‌ను నింపాల‌ని కోరుకుంటున్నాను “అని ప్ర‌ధాన‌మంత్రి త‌మ శుభాకాంక్ష‌ల సందేశంలో పేర్కొన్నారు.
సోమనాథ్ ట్రస్ట్ సమావేశానికి హాజరైన ప్రధాన మంత్రి

ఢిల్లీ లోని ప్రధాన మంత్రి నివాసంలో ఈ రోజు సోమనాథ్ ట్రస్ట్ ధర్మకర్తల మండలి సమావేశం జరిగింది. ట్రస్ట్ చైర్మన్ శ్రీ కేశుభాయ్ పటేల్ అస్వస్థత కారణంగా సమావేశానికి హాజరు కాకపోవడంతో శ్రీ ఎల్.కె. అద్వానీ ఈ సమావేశానికి అధ్యక్షత వహించారు. ప్ర‌ధాన మంత్రి శ్రీ న‌రేంద్ర మోదీ, శ్రీ హర్షవర్ధన్ నియోతియా, శ్రీ పి. కె. లహిరి మరియు శ్రీ జె.డి. పరమార్ లు కూడా ధర్మకర్తలుగా ఈ సమావేశానికి హాజరయ్యారు. ధర్మకర్త గా కొత్తగా నియమితుడైన శ్రీ అమిత్ భాయ్ షా కు మండలి ఆహ్వానం పలికింది. సోమనాథ్ ను ప్రాచీన వారసత్వ తీర్థయాత్ర స్థలంగాను, పర్యటన స్థలంగాను అభివృద్ధిపరచవలసిన అవసరం ఉందని ప్రధాన మంత్రి స్పష్టంచేశారు. సోమనాథ్ లోని వేరు వేరు పథకాల పురోగతి తో పాటు సోమనాథ్ ను సందర్శిస్తున్న భక్తుల సంఖ్య పెరుగుతూ ఉండడాన్ని ట్రస్టు సమీక్షించింది. సోమనాథ్ కు ఒక కోటి మంది యాత్రికులు తరలివచ్చే అవకాశం ఉన్నందున, సర్వతోముఖ అభివృద్ధి కోసం అధునాతనమైన మౌలిక సదుపాయాలను సమకూర్చే దిశగా చొరవ తీసుకోవలసి ఉందని కూడా ధర్మకర్తలు అన్నారు. సామాజిక మాధ్యమాలలో సోమనాథ్ ను అనుసరిస్తున్న వారు ఇరవై లక్షల మందికి పైగా ఉన్నారు. చరిత్రతో ముడి పడి ఉన్న విభిన్న లంకెలను నిరూపించడానికి వేరు వేరు ప్రాంతాలలో తవ్వకాలు చేపట్టాలని ప్రధాన మంత్రి సూచన చేశారు. ఆధునిక సాంకేతిక పరిజ్ఞానంతో సముద్ర సంబంధి ఆకర్షణ కార్యక్రమాలను వర్చువల్ రియాలిటీ షో లను భవిష్యత్తు ప్రణాళికలో భాగం చేసి అమలులోకి తీసుకురావాలని ఆయన అన్నారు. అలాగే, వీలైనన్ని ఎక్కువ ప్రాంతాలను సిసిటివి పహరా నెట్ వర్క్ లోకి చేర్చాలని కూడా ఆయన సలహా ఇచ్చారు. ఆరు కిలోగ్రాముల బంగారాన్ని భారతదేశ ప్రభుత్వ గోల్డ్ మానిటైజేశన్ స్కీమ్ లో జమ చేయాలని కూడా సోమనాథ్ ట్రస్ట్ నిర్ణయించింది.
ఆంధ్ర‌ప్ర‌దేశ్‌లో కేంద్ర గిరిజ‌న విశ్వ‌విద్యాల‌యం ఏర్పాటు కోసం కేంద్ర‌ విశ్వ‌విద్యాల‌యాల చ‌ట్టం 2009కి సవ‌ర‌ణ‌లు ఆమోదించిన కేంద్ర కేబినెట్‌

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, ఆంధ్ర‌ప్ర‌దేశ్‌లో కేంద్ర గిరిజ‌న విశ్వ‌విద్యాల‌యం ఏర్పాటుకు ఆమోదం తెలిపింది. ఆంధ్ర‌ప్ర‌దేశ్ పున‌ర్‌వ్య‌వ‌స్థీక‌ర‌ణ చ‌ట్టం 2014(నెం 6 ఆఫ్ 2014) ప‌ద‌మూడ‌వ షెడ్యూలులో సూచించిన‌ట్టుగా విజ‌య‌న‌గ‌రం జిల్లా రెల్లి గ్రామంలో సెంట్ర‌ల్ యూనివ‌ర్సిటీ ఆఫ్ ఆంధ్ర‌ప్ర‌దేశ్ ను ఏర్పాటుచేయ‌నున్నారు. కేంద్రీయ గిరిజ‌న విశ్వ‌విద్యాల‌యం ఏర్పాటుకు సంబంధించి తొలిద‌శ వ్య‌యం కింద 420 కోట్ల రూపాయ‌ల‌ను కూడా కేంద్ర కేబినెట్ ఆమోదించింది.
అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన ఎన్.ఎస్.ఐ.ఎల్., ఇన్-స్పేస్, ఇస్రో లను అభినందించిన –  ప్రధానమంత్రి

అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన భారత అంతరిక్ష ఏజన్సీలు / సంస్థలైన ఎన్.ఎస్.ఐ.ఎల్., ఇన్-స్పేస్, ఇస్రో లకు ప్రధానమంత్రి శ్రీ నరేంద్ర మోదీ అభినందనలు తెలియజేశారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “అంతర్జాతీయ అనుసంధానత కోసం ఉద్దేశించిన 36 వన్-వెబ్ ఉపగ్రహాలతో మన అత్యంత భారీ ప్రయోగ వాహక నౌక ఎల్.వి.ఎం-3 ను విజయవంతంగా ప్రయోగించిన ఎన్.ఎస్.ఐ.ఎల్., ఇన్-స్పేస్, ఇస్రో లకు అభినందనలు. ఎల్.వి.ఎం-3 ఆత్మ నిర్భరత కు ఉదాహరణ గా నిలుస్తుంది, ప్రపంచ వాణిజ్య ప్రయోగ సేవా మార్కెట్ లో భారత దేశ పోటీతత్వాన్ని పెంచుతుంది.” అని పేర్కొన్నారు.
మ‌న్ కీ బాత్ కోసం  వాయిస్ మెసేజ్ ల‌ను రికార్డు చేసుకోవాల‌ని ప్ర‌జ‌ల‌కు ప్ర‌ధాన మంత్రి పిలుపు

మ‌న్ కీ బాత్ కోసం వాయిస్ మెసేజ్ ల‌ను రికార్డు చేసుకోవాల‌ని ప్ర‌ధాన మంత్రి శ్రీ న‌రేంద్ర మోదీ ప్ర‌జ‌ల‌కు విజ్ఞ‌ప్తి చేశారు. మ‌న్ కీ బాత్ కోసం టోల్ ఫ్రీ నెంబ‌రు 180030007800 కు ఫోన్ చేసి హిందీ లేదా ఇంగ్లిష్‌లో సందేశాల‌ను రికార్డు చేయాల‌ని మై గ‌వ‌ర్న్ “My Gov” ప్లాట్ ఫామ్ గతంలో ప్ర‌జ‌ల‌ను కోరింది. @mygovindia చేసిన ప్ర‌య‌త్నం వ‌ల్ల ఈ వారం మ‌న్ కీ బాత్‌లో మీరు పాలుపంచుకోవ‌చ్చు. నేను కొన్ని వాయిస్ మెసేజ్ ల‌ను విన్నాను. అవి ప్ర‌త్యేక‌మైన‌వి. ఈ సందేశాల‌ను ఇలాగే పంపిస్తూ ఉండండి. వ‌చ్చే ఆదివారం మ‌రికొంద‌రు ఈ కార్య‌క్ర‌మంలో భాగ‌స్వాములు అవుతారు అని ప్ర‌ధాన మంత్రి ట్విట్ట‌ర్ లో పేర్కొన్నారు.
ఇంటిగ్రేటెడ్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 కు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఇంటిగ్రేటెడ్ గూడ్స్ అండ్ సర్వీసెస్ టాక్స్ (ఎక్స్ టెన్షన్ టు జమ్ము & కశ్మీర్ ) ఆర్డినెన్స్, 2017 జారీకి మరియు ఆర్డినెన్స్ స్థానంలో ఇంటిగ్రేటెడ్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 ప్రవేశపెట్టడానికి ఎక్స్-పోస్ట్ ఫ్యాక్టో ఆమోదం తెలిపింది. ఆర్డినెన్సు ఐజిఎస్ టి యాక్టు గా నిర్దేశిస్తున్న ఇంటిగ్రేటెడ్ గూడ్స్ అండ్ సర్వీసెస్ టాక్స్ యాక్టు, 2017 లోని అంశాలను జమ్ము & కశ్మీర్ రాష్ట్రానికి విస్తరించింది. ఆర్డినెన్సు ను 2017 జులై 8వ తేదీన జారీ చేయడమైంది. కాగా, ఇంటిగ్రేటెడ్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 ను పార్లమెంట్ ప్రస్తుత సమావేశాలలో ప్రవేశపెడతారు.
శ్రీ సునీల్ జైన్ మృతి పట్ల సంతాపం తెలియజేసిన – ప్రధానమంత్రి

ప్రముఖ జర్నలిస్ట్ శ్రీ సునీల్ జైన్ మృతి పట్ల, ప్రధానమంత్రి శ్రీ నరేంద్ర మోదీ, తీవ్ర ఆవేదన వ్యక్తం చేశారు. ఈ మేరకు ప్రధానమంత్రి సామాజిక మాధ్యమంలో ఒక ట్వీట్ చేస్తూ, “ప్రియమైన సునీల్ జైన్, మీరు చాలా త్వరగా మమ్మల్ని విడిచి వెళ్ళడం బాధ కలిగించింది. విభిన్న అంశాలపై మీరు వ్రాసే ప్రత్యేక శీర్షికలు చదివే అవకాశాన్నీ, మీ స్పష్టమైన, తెలివైన అభిప్రాయాలను వినే అవకాశాన్నీ నేను కోల్పోతాను. మీరు ఉత్తేజకరమైన పని శ్రేణిని విడిచి వెళ్ళారు. మీ విచారకరమైన మరణం, జర్నలిజానికి తీరని లోటు. కుటుంబ సభ్యులకు, స్నేహితులకు సంతాపం వ్యక్తం చేస్తున్నాను. ఓం శాంతి.” అని పేర్కొన్నారు.
‘సదైవ్ అటల్’ మరియు పార్లమెంట్ హౌస్ వద్ద అటల్ గారి కి శ్రద్ధాంజలి సమర్పించిన ప్రధాన మంత్రి

శ్రీ అటల్ బిహారి వాజ్ పేయి కి ‘సదైవ్ అటల్’ మరియు పార్లమెంట్ హౌస్ వద్ద ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘ఈ రోజు ఉదయం, ‘సదైవ్ అటల్’ మరియు పార్లమెంట్ హౌస్ వద్ద అటల్ గారి కి శ్రద్ధాంజలి ని సమర్పించాను’’ అని పేర్కొన్నారు.
నేపాల్ ప్రధానమంత్రిని ప్రశంసించిన ప్రధాని మోదీ

కోవిడ్ -19 అత్యవసర నిధికి సహాయం అందిస్తానని ప్రకటించిన నేపాల్ ప్రదానమంత్రి శ్రీ కె.పి. శర్మ ఓలిని ప్రధాని శ్రీ నరేంద్ర మోదీ ప్రశంసించారు. “కోవిడ్ -19 అత్యవసర నిధికి నేపాల్ రూ. 10 కోట్లు విరాళం ఇస్తామని నేపాల్ ప్రదానమంత్రి శ్రీ కె.పి. శర్మ ఓలి ప్రకటించడాన్ని నేను ప్రశంసిస్తున్నాను. ప్రపంచ మహమ్మారిని ఎదుర్కోవడానికి సార్క్ దేశాలు జరుపుతున్న ఉమ్మడి పోరాటానికి ఓలి గారి కట్టుబాటును, మద్దతును ఇది ప్రతిబింబిస్తోంది” అని ప్రధానమంత్రి అన్నారు.
ఇండొనేశియా ఓపెన్ సిరీస్ టోర్నమెంట్ లో విజయం సాధించిన భారతీయ బాడ్మింటన్ క్రీడాకారుడు శ్రీ కిదాంబి శ్రీకాంత్ ను అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఇండొనేశియా ఓపెన్ సిరీస్ టోర్నమెంట్ లో విజయం సాధించిన భారతీయ బాడ్మింటన్ క్రీడాకారుడు శ్రీ కిదాంబి శ్రీకాంత్ ను అభినందించారు. ‘‘కిదాంబి శ్రీకాంత్, నీకు ఇవే అభినందనలు; ఇండొనేశియా ఓపెన్ సిరీస్ టోర్నమెంట్ లో నీ గెలుపు మాకు చాలా సంతోషం కలిగించింది’’ అని ప్రధాన మంత్రి తన సందేశంలో పేర్కొన్నారు.
రాష్ట్రపతి శ్రీ ప్రణబ్ ముఖర్జీ యొక్క ఎంపిక చేసిన ఉపన్యాసాల నాలుగో సంపుటిని విడుదల చేసిన ప్రధాన మంత్రి

రాష్ట్రపతి శ్రీ ప్రణబ్ ముఖర్జీ యొక్క ఎంపిక చేసిన ఉపన్యాసాల నాలుగో సంపుటిని ప్రధాన మంత్రి శ్రీ నరేంద్ర మోదీ ఈ రోజు విడుదల చేశారు. ఈ సందర్భంగా ప్రధాన మంత్రి ప్రసంగిస్తూ, రాష్ట్రపతి శ్రీ ప్రణబ్ ముఖర్జీ వద్ద నుండి తాను అందుకొన్న మార్గదర్శకత్వం తనకు ఎంతగానో సహాయపడుతుందన్నారు. రాష్ట్రపతి తో కలసి పనిచేసిన వారంతా ఇదే విధంగా అనుకొంటారన్న నమ్మకం తనకు ఉందని ప్రధాన మంత్రి చెప్పారు. రాష్ట్రపతి శ్రీ ప్రణబ్ ముఖర్జీ విస్తృత‌మైన‌ విజ్ఞానం కలిగిన వారు మరియు అత్యంత నిరాడంబరులు అని శ్రీ మోదీ అభివర్ణించారు. రాష్ట్రపతి శ్రీ ప్రణబ్ ముఖర్జీ తో ఆధికారిక విషయాలను తాను చర్చించినపుడల్లా రాష్ట్రపతి తనకు మార్గదర్శనం చేసే వారని, నిర్మాణాత్మకమైనటువంటి ప్రతిస్పందనను అందించే వారంటూ ప్రధాన మంత్రి వివరించారు. రాష్ట్రపతి శ్రీ ప్రణబ్ ముఖర్జీ సారథ్యంలో రాష్ట్రపతి భవన్ ఒక ‘లోక్ భవన్’గా రూపొందినట్లు ప్రధాన మంత్రి తెలిపారు. శ్రీ ముఖర్జీ పదవీకాలంలో చరిత్రాత్మకమైన గ్రంథ రచనల ఖజానా రూపుదిద్దుకొందని కూడా ప్రధాన మంత్రి అన్నారు. ఈ విధమైన ప్రయత్నాన్ని చేసినందుకుగాను రాష్ట్రపతి యొక్క బృందాన్ని ఆయన అభినందించారు.
క్యుఎస్ వరల్డ్ యూనివర్సిటి ర్యాంకింగ్స్ 2022 లో అగ్రగామి-200 స్థానాల ను దక్కించుకొన్నందుకు గాను ఐఐటి బాంబే, ఐఐటి దిల్లీ, ఐఐఎస్ సి బెంగళూరు లను అభినందించిన ప్ర‌ధాన మంత్రి

క్యుఎస్ వరల్డ్ యూనివర్సిటి ర్యాంకింగ్స్ 2022 లో అగ్రగామి-200 స్థానాల ను దక్కించుకొన్నందుకు గాను ఐఐటి బాంబే కు, ఐఐటి దిల్లీ కి, ఐఐఎస్ సి బెంగళూరు కు ప్ర‌ధాన మంత్రి శ్రీ న‌రేంద్ర మోదీ అభినందన లు తెలిపారు. https://pib.gov.in/PressReleasePage.aspx?PRID=1725638” @iiscbangalore కి, @iitbombay కు, @iitdelhi కి అభినందన లు. భారతదేశంలో మరిన్ని విశ్వవిద్యాలయాలు, సంస్థ లు ప్రపంచ శ్రేష్ఠత్వాన్ని చేజిక్కించుకొనేందుకు పూచీ పడడానికి, యువత లో బౌద్ధిక సాహసానికి ఊతం ఇవ్వడానికి ప్రయాస లు ప్రస్తుతం కొనసాగుతున్నాయి’’ అని ప్రధాన మంత్రి ఒక ట్వీట్ లో పేర్కొన్నారు.
ఎగ్జిమ్ బ్యాంక్ కు చెందిన ఎక్స్‌పోర్ట్ డెవ‌ల‌ప్‌మెంట్ ఫండ్ ద్వారా భార‌త్ నుంచి ఇరాన్ కు చేసే ఎగుమ‌తులకు ద్ర‌వ్య స‌హాయం

భార‌త దేశం నుంచి వ‌స్తువులు మ‌రియు సేవ‌ల కొనుగోలుకు ద్ర‌వ్య స‌హాయాన్నిరూ. 3,000 కోట్లకు పెంచే ప్ర‌తిపాద‌న‌కు కేంద్ర మంత్రి మండ‌లి ఆమోదం తెలిపింది. ఇందుకోసం ఎగ్జిమ్ బ్యాంక్ ఆఫ్ ఇండియాకు, సెంట్ర‌ల్ బ్యాంక్ ఆఫ్ ఇరాన్ నాయ‌క‌త్వం వ‌హిస్తున్న ఇరాన్ కు చెందిన బ్యాంకుల స‌హ వ్య‌వ‌స్థ‌కు మ‌ధ్య నెల‌కొన్న ఫ్రేమ్ వ‌ర్క్ అగ్రిమెంట్ లో మార్పు చేస్తారు. ఎక్స్‌పోర్ట్ డెవ‌ల‌ప్‌మెంట్ ఫండ్ (ఇడిఎఫ్‌)ను వినియోగించ‌డం ద్వారా దీనిని నెర‌వేరుస్తారు. ఎస్ టి సి, చాబ‌హార్ పోర్టు డెవ‌ల‌ప్‌మెంట్ ప్రాజెక్టు లు ఇన‌ప క‌మ్మీల‌ను ఎగుమ‌తి చేసేందుకు కాంట్రాక్టులు కుదుర్చుకోవ‌డానికి ఈ ప్ర‌తిపాద‌న వీలు క‌ల్పిస్తుంది. ఈ రెండు కాంట్రాక్టుల‌ను కేంద్ర మంత్రి మండ‌లి ఇది వ‌ర‌కే ఆమోదించింది. ఈ ప్ర‌తిపాద‌న ఇరాన్ కు భార‌త దేశ ఎగుమ‌తులు పెంపొంద‌డానికి దోహ‌దం చేయ‌నుంది. అంతే కాకుండా, ఇరాన్ కు ఒక వ్యూహాత్మ‌క భాగ‌స్వామిగా ఉన్న భార‌త దేశం సంబంధాల‌ను కూడా మ‌రింత బ‌ల‌ప‌ర‌చ‌నున్న‌ది. పూర్వ రంగం : ఇ డి ఎఫ్ కింద రూ. 900 కోట్ల మేర‌కు వ‌స్తువులు మ‌రియు సేవ‌ల‌ను భార‌త దేశం నుంచి ఇరాన్ సంస్థ‌లు కొనుగోలు చేయ‌డానికి ద్ర‌వ్య స‌హాయం అందించేందుకు ఎగ్జిమ్ బ్యాంక్ ఆఫ్ ఇండియా మ‌రియు సెంట్ర‌ల్ బ్యాంక్ ఆఫ్ ఇరాన్ నేతృత్వంలో 7 ఇరాన్ బ్యాంకులు 2014 న‌వంబ‌ర్ లో ఒక ఫ్రేమ్ వ‌ర్క్ అగ్రిమెంట్ ను కుదుర్చుకున్నాయి. దీనిని రూ. 3,000 కోట్ల‌కు పెంచే ప్ర‌తిపాద‌న ఇరాన్ కు బ‌య్య‌ర్స్ క్రెడిట్ స‌దుపాయాన్ని క‌ల్పించ‌డానికి ఎగ్జిమ్ బ్యాంకుకు మార్గాన్ని సుగ‌మం చేస్తుంది. అయితే, ఇందుకు ఇరాన్ నుంచి సార్వ‌భౌమ పూచీక‌త్తు కూడా ల‌భిస్తుంది. అలాగే, భార‌తీయ కంపెనీలు ఇరాన్ లో వాటి పాద ముద్ర‌ను విస్త‌రించ‌డంతో పాటు ఇరాన్ తో వ్యాపారాన్ని, పెట్టుబ‌డుల‌ను పెంచుకోవ‌డానికి ఒక అవ‌కాశాన్ని అందిస్తుంది. దీనికి తోడు భార‌త దేశంలో ఉద్యోగ అవ‌కాశాల క‌ల్ప‌న‌కు, ఇంకా అనుబంధ కార్య‌క‌లాపాల ఎదుగుద‌ల‌కు కూడా ఇది తోడ్ప‌డుతుంది.
మహాత్మ అయ్యంకాళి జయంతి నాడు ఆయన ను స్మరించుకొన్న ప్రధాన మంత్రి

మహాత్మ అయ్యంకాళి ని ఆయన జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ స్మరించుకొన్నారు. ‘‘మహాత్మ అయ్యంకాళి వంటి మహానుభావుల కు భారతదేశం రుణపడి ఉంటుంది. సామాజిక సంస్కరణ దిశ లో, అణగారిన వర్గాల కు సాధికారిత ను కల్పించడం లో ఆయన చేసిన కృషి ఎల్లప్పటికీ ప్రేరణనిచ్చేదే. మహాత్మ అయ్యంకాళి జయంతి నాడు ఆయన ను స్మరించుకొంటున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
వాయుసేన దినోత్సవం సందర్భంగా వైమానిక దళానికి ప్రధాని శుభాకాంక్షలు

భారత వాయుసేన దినోత్సవం సందర్భంగా వైమానిక దళ సిబ్బందికి, వారి కుటుంబాలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ఒక ట్వీట్‌ ద్వారా పంపిన సందేశంలో: “భారత వాయుసేన దినోత్సవం సందర్భంగా సాహసులైన వైమానిక యోధులకు, వారి కుటుంబాలకు నా హృదయపూర్వక శుభాకాంక్షలు. ‘నభః స్పృశం దీప్తం’ కర్తవ్యానికి తగినట్లు భారత వైమానిక దళం దశాబ్దాలుగా అసాధారణ నైపుణ్యాన్ని ప్రదర్శించింది. వారు దేశాన్ని సురక్షితంగా ఉంచడమేగాక విపత్తు సమయాల్లో అద్భుత మానవీయ స్ఫూర్తిని కూడా ప్రదర్శిస్తారు” అని ప్రధాని పేర్కొన్నారు.
ఇండియ‌న్ పోస్ట్ స్ & టెలిక‌మ్యూనికేష‌న్స్ అకౌంట్స్ అండ్ ఫైనాన్స్ స‌ర్వీస్ గ్రూప్ “ఎ” లో కేడ‌ర్ రివ్యూకు మంత్రివర్గం ఆమోదం

ఇండియ‌న్ పోస్ట్స్ & టెలిక‌మ్యూనికేష‌న్స్ అకౌంట్స్ అండ్ ఫైనాన్స్ విభాగంలో (ఐ పి & టి ఎ ఎఫ్ ఎస్‌) ఫస్ట్ కేడ‌ర్ రివ్యూకు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ప్ర‌ధానాంశాలు: (a) కేడ‌ర్ మొత్తం సంఖ్య 420 నుంచి 376కి త‌గ్గింపు; (b) అత్యున్న‌త స్థాయిలో కంట్రోల‌ర్ జ‌న‌ర‌ల్ ఆఫ్ క‌మ్యూనికేష‌న్ అకౌంట్స్ (సి జి సి ఎ) ఏర్పాటు; (c) ఒక అద‌న‌పు హెచ్ ఎ జి ప్ల‌స్ స్థాయి పోస్టు ఏర్పాటు, పోస్టులు 2 కు పెంపు; (d) రెండు అద‌న‌పు హెచ్ ఎ జి స్థాయి పోస్టుల ఏర్పాటు, పోస్టులు 6 నుండి 8కి పెంపు; (e) 18 అద‌న‌పు ఎస్ ఎ జి స్థాయి పోస్టుల ఏర్పాటు, పోస్టుల సంఖ్య 37 నుండి 55కు పెంపు; (f) జె ఎ జి స్థాయి పోస్టుల సంఖ్య 111 నుండి 90కి త‌గ్గింపు; (g) ఎస్ టి ఎస్ స్థాయి పోస్టుల సంఖ్య 198 నుంచి 86కి త‌గ్గింపు; (h) 21 జె టి ఎస్ స్థాయి పోస్టుల ఏర్పాటు, పోస్టుల సంఖ్య 67 నుంచి 88కి పెంపు; (i) రిజ‌ర్వ్ గా 46 పోస్టుల ఏర్పాటు. పూర్వ రంగం: టెలిక‌మ్యూనికేష‌న్ల శాఖ (డి ఒ టి), త‌పాలా శాఖ (డి ఒ పి) అవ‌స‌రాలు తీర్చ‌డానికి 1972లో ఇండియ‌న్ పోస్ట్స్ & టెలిక‌మ్యూనికేష‌న్స్ అకౌంట్స్ అండ్ ఫైనాన్స్ విభాగంలో “గ్రూప్ ఎ” స‌ర్వీసును ఏర్పాటు చేశారు. టెలిక‌మ్యూనికేష‌న్ల శాఖ‌లో ఐ పి & టి ఎ ఎఫ్ ఎస్ విభాగం లైసెన్స్ ఫీజు/స్పెక్ర్ట‌మ్ యూసేజ్ చార్జీల మ‌దింపు, వ‌సూలు బాధ్య‌త‌ల‌తో పాటు స్పెక్ర్ట‌మ్ వేలం,యు ఎస్ ఒ స్కీమ్ ప‌ర్య‌వేక్ష‌ణ‌, స‌బ్సిడీ మేనేజ్ మెంట్‌, ఖ‌జానా నిర్వ‌హ‌ణ‌, బ‌డ్జెటింగ్‌, అకౌంటింగ్‌, పింఛ‌న్ల పంపిణీ, అంత‌ర్గ‌త ఆడిట్‌, ఆర్థిక వ్య‌వ‌హారాల‌పై స‌ల‌హాలు అందించ‌డం వంటి విధులు నిర్వ‌ర్తిస్తుంది. త‌పాలా శాఖ‌లో ఐ పి & టి ఎ ఎఫ్ ఎస్ విభాగానికి ఆర్థిక‌ప‌ర‌మైన అంశాల్లో స‌ల‌హాలివ్వ‌డం, బ‌డ్జెటింగ్‌, సుంకాలు మ‌రియు వ్య‌యాలు, అకౌంటింగ్‌, అంత‌ర్గ‌త ఆడిట్ విధుల‌ను అప్ప‌గించారు. ఇటీవ‌ల కాలంలో టెలిక‌మ్యూనికేష‌న్ల శాఖ‌, త‌పాలా శాఖ‌ల్లో విప్ల‌వాత్మ‌క‌మైన మార్పు చోటు చేసుకుంది. టెలికాం రంగంలో స‌ర్వీస్ ప్రొవైడ‌ర్‌, రెగ్యులేట‌ర్, విధాన రూప‌క‌ర్త స్థాయి నుంచి విధాన నిర్ణేత‌, లైసెన్సింగ్, యు ఎస్ ఒ బాధ్య‌త‌ల నిర్వ‌హ‌ణ స్థాయికి టెలిక‌మ్యూనికేష‌న్ల శాఖ పాత్ర పెరిగింది. టెలిక‌మ్యూనికేష‌న్ల శాఖ‌కు వ‌చ్చే ఆదాయంలో లైసెన్స్ ఫీజు, స్పెక్ర్ట‌మ్ వినియోగ చార్జీలు, స్పెక్ర్ట‌మ్ వేలం ఫీజు (కేంద్ర ప్ర‌భుత్వ ఖ‌జానాకు స‌మ‌కూరే ప‌న్నేత‌ర ఆదాయాల్లో అతి పెద్ద‌ది) ఉన్నాయి. అలాగే త‌పాలా శాఖ అందించే సేవ‌ల్లో కూడా గుణాత్మ‌క‌మైన‌, గ‌ణాత్మ‌క‌మైన మార్పు చోటు చేసుకుంది. త‌పాలా శాఖ రిటైలింగ్‌, బ్యాంకింగ్‌, బీమా, డిజిటైజేష‌న్ వంటి కార్య‌క‌లాపాలు చేప‌ట్టింది. రెండు శాఖ‌ల్లోను ఆడిట్ యంత్రాంగాన్ని ప‌టిష్ఠం చేయాల్సిన అవ‌స‌రం ఉంది. ఈ వాస్త‌వాల‌కు తోడు రెండు శాఖ‌ల్లోను గ్రేడ్ ల స్థాయిలో చ‌ల‌న‌ర‌హిత స్థితి నెల‌కొన‌డం వ‌ల్ల ఐ పి & టి ఎ ఎఫ్ ఎస్ లో కేడ‌ర్ రివ్యూ అవ‌స‌రమైంది.
పాలస్తీనా ప్రెసిడెంట్ భారతదేశానికి ఆధికారిక పర్యటనకు వచ్చిన సందర్భంలో ప్రధాన మంత్రి విడుదల చేసిన పత్రికా ప్రకటన

శ్రేష్ఠుడైన పాలస్తీనా ప్రెసిడెంట్ శ్రీ మహమూద్ అబ్బాస్, పాలస్తీనా మరియు భారతదేశ ప్రతినిధి వర్గాల సభ్యులు, ప్రసార సాధనాల సభ్యులు, సోదర సోదరీమణులారా, భారతదేశానికి పాత స్నేహితులలో ఒకరైన ప్రెసిడెంట్ శ్రీ మహమూద్ అబ్బాస్ భారతదేశానికి ఆధికారిక పర్యటన నిమిత్తం విచ్చేసిన వేళ ఆయనకు మరో సారి స్వాగతం పలకడం నాకు ఆనందాన్నిస్తోంది. భారతదేశం మరియు పాలస్తీనాల మధ్య ఏర్పడిన సంబంధం మన సొంత స్వాతంత్య్ర సమరం రోజుల నాటి నుండి వేసుకున్న దీర్ఘకాలిక సంఘీభావం మరియు మిత్రత్వాల పునాదిపైన నిర్మితమైంది. పాలస్తీనా మనోరథం నెరవేరడం కోసం భారతదేశం నిలకడగా తన మద్దతును అందిస్తూ వచ్చింది. ఒక సర్వసత్తాక, స్వతంత్ర, ఐక్య, ఆచరణీయ పాలస్తీనా ఆవిర్భవించి, ఇజ్రాయిల్ తో శాంతియుతంగా మనుగడ సాగించాలని మేం ఆశిస్తున్నాం. ఈ రోజు ప్రెసిండెంట్ శ్రీ అబ్బాస్ తో మేం సంభాషణ జరిపినప్పుడు ఈ విషయంలో మా వైఖరిని నేను పునరుద్ఘాటించాను. మిత్రులారా, మా భాగస్వామ్యానికి మరింత బలాన్ని జోడించే విధంగా ప్రెసిడెంట్ శ్రీ అబ్బాస్, నేను సమగ్రమైన, ప్రయోజనాత్మకమైన చర్చలను కొద్దిసేపటి క్రితమే ముగించాం. పశ్చిమ ఆసియా మరియు మధ్య ఆసియా శాంతి ప్రక్రియకు సంబంధించిన స్థితిగతులపైన మేం ఇరువురం మా అభిప్రాయాలను పరస్పరం తెలియజేసుకున్నాం. నిలకడ ధోరణితో కూడిన రాజకీయ సంప్రతింపులను శాంతియుతంగా జరపడం ద్వారా పశ్చిమ ఆసియా లోని సవాళ్ళను పరిష్కరించాలని మేం అంగీకారానికి వచ్చాం. పాలస్తీనా మరియు ఇజ్రాయిల్ ల మధ్య చర్చలు వీలైనంత త్వరగా మళ్ళీ మొదలవ్వాలని, అవి ఒక సమగ్రమైన పరిష్కారాన్ని అన్వేషించే దిశగా సాగాలని భారతదేశం కోరుకుంటోంది. ద్వైపాక్షిక స్థాయిలో పాలస్తీనాకు ఉపయోగపడే విధంగా అభివృద్ధి సంబంధ భాగస్వామి పాత్రను పోషించడం కోసం భారతదేశం కట్టుబడి ఉంది. పాలస్తీనా ఆర్థిక వ్యవస్థ నిర్మాణం లోను, పాలస్తీనా ప్రజల జీవనాన్ని మెరుగుపరచడం లోను చేతల ద్వారా సహకరించుకోవాలని ప్రెసిడెంట్ శ్రీ అబ్బాస్, నేను ఏకాభిప్రాయాన్ని వ్యక్తం చేశాం. పాలస్తీనా అభివృద్ధి ప్రయత్నాలకు మేం మా అండదండలను అందించడాన్ని కొనసాగిస్తాం. ఈ రోజు తుది రూపం దాల్చిన ఒప్పందాలు ఈ దిశగా మా సహకారాన్ని బలోపేతం చేసుకోవాలన్న మా ఉద్దేశాన్ని ప్రస్పుటం చేస్తున్నాయి. భారతదేశం అందిస్తున్న సహాయ సహకారాలతో సమాచార సాంకేతిక విజ్ఞానం, యువత నైపుణ్యాలకు పదును పెట్టడం.. వీటి పైన కూడా మేం ప్రత్యేక శ్రద్ధ తీసుకున్నాం. రమల్లాలో టెక్నో-పార్క్ ప్రాజెక్టు కోసం భారతదేశం సహాయాన్ని అందిస్తోంది. ఈ ప్రాజెక్టు ఒకసారి పూర్తి అయిందంటే, ఇది పాలస్తీనాలో ఒక ఐటి కేంద్ర బిందువుగా సేవలను అందిస్తుంది; ఐటి కి సంబంధించిన శిక్షణ మరియు సేవలు అన్నీ ఒక చోటే లభించే విధంగా ఈ ప్రాజెక్టు రూపుదాలుస్తుంది. అంతేకాకుండా మేం మన సాంస్కృతిక సంబంధమైన ఆదాన ప్రదానాలను పెంపు చేసుకొనేందుకు కొత్త కొత్త అంశాలను జత చేయాలని కూడా భావిస్తున్నాం. ఇటువంటి అంశాలలో యోగా కూడా ఒకటి కానుంది. జూన్ లో అంతర్జాతీయ యోగా దినోత్సవం నాడు పాలస్తీనా వాసులు పెద్ద సంఖ్యలో పాలు పంచుకొంటారని మేం ఆశిస్తున్నాం. చివరగా, ప్రెసిడెంట్ శ్రీ మహమూద్ అబ్బాస్, ఆయన ప్రతినిధివర్గం భారతదేశంలో ఆహ్లాదకరమైన మరియు ఫలప్రదమైన పర్యటనను చేపట్టాలని నేను అభిలషిస్తున్నాను. ద్వైపాక్షిక సంబంధాలను మరింత పటిష్టపరచుకోవడానికి ప్రెసిడెంట్ శ్రీ అబ్బాస్ తో కలిసి పని చేసేందుకు నేను ఆసక్తిగా ఎదురుచూస్తున్నాను. మీకు ఇవే నా ధన్యవాదాలు. అనేకానేక ధన్యవాదాలు.